
Prapretno, 15.01.2024

Zadeva: 5. sestanek KS Prapretno

Predsednik KS Prapretno je sklical sestanek članov sveta KS 15.1.2024 ob 19.00. Predsednik pozdravi vse prisotne in predlaga dnevni red, ki ga člani soglasno sprejmejo.  
Prisotni: Ivan Urbajs, Maja Jenko, Jasmina Janjić, Tanja Kralj.
Opravičeno odsotni: Stane Štepec
Dnevni red:
Ad1) Določitev  članov Komisije za spremljanje vegetacije na SE Prapretno
Ad2) Priprava na proslavo ob 8. marcu, dnevu žena
Ad3) Pobude in vprašanja

Ad1)
Do zaključka OPPN v mesecu februarju je potrebno določiti dva člana Komisije za spremljanje vegetacije na SE Prapretno. Svet KS je soglasno sprejel predlog in sicer, da se v Komisijo imenuje vsakokratnega predsednika KS Prapretno, ki bo stalni član te Komisije, drugega člana pa bo Svet KS določil pred vsakim sestankom odvisno od teme (če se bo na sestanku razpravljajo o tehničnih zadevah, se bo določilo nekoga s tehničnega področja, če se bo razpravljajo o rastju vegetacije pod paneli, potem se bo določilo nekoga s kmetijskega področja…).
Predsednik KS Prapretno se zadolži, da skliče sestanek Komisije do konca januarja 2024.

Sklep:
V Komisijo se imenuje vsakokratnega predsednika KS Prapretno, ki bo stalni član te Komisije, drugega člana pa bo Svet KS določil pred vsakim sestankom.

Ad2) Priprava na proslavo ob 8. marcu, dnevu žena
Tudi letos bo KS Prapretno organizirala proslavo ob dnevu žena, ki bo potekala 9.marca 2024 v dvorani Zadružnega doma Prapretno. 
Vaje za otroke bodo potekale ob petkih oziroma po dogovoru. S prvim uvodnim sestankom za starše in otroke bi začeli 24.1.2024 ob 18.00. Do takrat je potrebno pripraviti okviren program. 
Pred proslavo bodo potekale tudi ustvarjalne delavnice, kjer bodo otroci izdelovali kakšne izdelke, ki se bodo nato lahko predstavili na proslavi (datum delavnice se določi naknadno).
Ozvočenje bomo poskušali pridobiti s KRC-a.
Do 19.1.2024 je potrebno izdelati vabila za uvodni sestanek za starše in otroke.
	Sklep:
Proslava ob dnevu žena bo 9.marca 2024, do takrat pa bo potrebno urediti vse, kar je potrebno (izdelava vabil, vaje z otroki, ustvarjalne delavnice, ozvočenje…).
Ad3) Pobude in vprašanja
Predsednik KS Prapretno se je dogovoril z Mdimenzije Matej Trošt s.p, suhomontažni sistemi, da si ogleda dvorano zadružnega doma v Prapretnem in nato odda ponudbo glede ureditve prostorov (spustitev stropa, knauf…). Zbranih bo več ponudb, nato pa bo potrebno določiti najcenejšega in najboljšega ponudnika, da stvar uredi.
	Sklep:
Potrebno bo zbrati več ponudb za energetsko sanacijo zadružnega doma v Prapretnem.

Sestanek se je zaključil ob 21.00 uri.

								       Svet članov KS Prapretno





